Source: http://www.msnews.ro/saracie-lucie-csm-targu-mures-a-adunat-de-la-inceputul-anului-datorii-de-600-000-de-euro/
Timestamp: 2019-06-18 13:10:45+00:00

Document:
SĂRĂCIE LUCIE – CSM Târgu Mureș a adunat de la începutul anului datorii de 600.000 de euro | msnews
Acasă Știrile zilei Sport SĂRĂCIE LUCIE...
SĂRĂCIE LUCIE – CSM Târgu Mureș a adunat de la începutul anului datorii de 600.000 de euro
DATORII MARI. Concluzie alarmantă a unui raport solicitat de consilierul municipal Radu Bălaș (POL) și care conține cuantumul facturilor emise în perioada ianuarie – martie 2019 către entitățile Clubului Sportiv Municipal (CSM) Târgu Mureș (în contextul în care luna martie e în curs): doar în primele luni ale anului, CSM, clubul sportiv al municipalității, a adunat datorii de 600.000 de euro.
Conform documentelor conținute în raport, în mai puțin de trei luni de la începutul anului, către entitățile sportive ale CSM au fost emise facturi de aproape 3,4 milioane de lei (exact: 3.382.921,64 lei – echivalentul a 712.200 de euro), din care au fost achitate facturi de 560.085,22 de lei, adică s-au plătit până acum 16,5% din facturile emise. Platnici buni…
Datoriile pe secții sportive
Pe secții sportive, la baschet (ambele echipe, de fete și de băieți) sunt facturi neplătite de aproape 680.000 de lei – cele mai mari restanțe fiind la contracte de activitate sportivă (adică salariile jucătorilor – 431.000 de lei), surse interne susținând că sunt restanțe și de patru luni.
La fotbal, facturile neplătite sunt de peste 460.000 de lei – cele mai mari datorii fiind înregistrate la contractele sportive (268.000 lei) și la firma Primăriei (Administrație și Turism SRL), pentru servicii de cazare și masă (127.000 de lei).
La polo, datoriile sunt de 310.000 de lei – cele mai mari, contractele sportive (128.000 de lei) și pensiunea Curtea Bavareză (bănuim, pentru plata serviciilor de masă și cazare). La volei, datoriile au ajuns la 284.000 de lei, la futsal la 255.000 de lei, la handbal s-au adunat datorii de 301.880 lei, la tenis de câmp de aproape 86.000 de lei, la natație de 81.000 de lei, la secția auto-moto de 45.000 de lei, la box de peste 38.000 de lei, la popice de 37.200 lei.
Sporturile individuale din cadrul CSM Târgu Mureș (lupte, atletism, haltere etc.) au adunat facturi neplătite de la începutul anului de peste 60.000 de lei. Până și serviciul administrativ a adunat facturi neplătite în cuantum de aproape 184.000 de lei.
Ce reținem: municipalitatea a creat un club sportiv cu multe secții pe care nu are bani să-l întrețină (nu discutăm oportunitatea înființării unui club sportiv în administrarea unei entități publice, acesta fiind un fapt sortit din start eșecului – argumente găsiți în trecutul nu foarte îndepărtat, inclusiv în Târgu Mureș).
Mai reținem și decizia administrativă greșită de a finanța peste cerință secții ale căror echipe nu au drept de promovare în acest an (adică nu contează locul și rezultatele, context în care lotul putea fi alcătuit exclusiv din jucători autohtoni pentru a forma relații de joc și pentru a reduce cheltuielile din bani publici).
datorii csm targu mures
Articolul precedentUPDATE – FAPT – Cum a țepuit Primăria condusă de Florea o companie pe care o controlează: servicii neplătite de peste 900.000 de euro
Articolul următorMUREȘ – Biroul Electoral Judeţean la „europarlamentare”, format din judecătorii Bereczki, Firoiu şi Albu
CALIFICARE LIGA 3 –...
FOTBAL – CSM Târgu ...
TRANSFER – Extrema ...

References: CSM 
 CSM 
 CSM 
 CSM 
 csm 
 CSM